Návrh všeobecne záväzného nariadenia bol - vyvesený 23. novembra 2012

 - zvesený

Toto všeobecne záväzné nariadenie bolo

vyvesené dňa:

Zvesené dňa:

Nadobudne účinnosť: 1.1.2013

 Ing. Jozef Murina

 starosta obce

 Obec Lisková v súlade s ustanovením § 6 ods. 1 zákona č. 369/1990 Zb. o obecnom zriadení v  znení neskorších predpisov a  ustanoveniami zákona

č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

**vydáva**

samosprávne

## Všeobecne záväzné nariadenie č 5/2012

**o dani z nehnuteľnosti**

**/o podmienkach určovania a vyberania dane z nehnuteľnosti**

 **na území obce Lisková /**

ÚVODNÉ USTANOVENIA

**§ 1**

 (1) Obecné zastupiteľstvo v Liskovej podľa § 11 ods. 4 písmena d/ zákona č. 369/1990 Zb. o  obecnom zriadení v znení neskorších predpisov

 r o  z  h o d l o , že v nadväznosti na § 98 zákona č. 582/2004 Z.z.. o miestnych daniach a miestnom poplatku za komunálne odpady a  drobné stavebné odpady v znení neskorších zmien a doplnkov z a v á d z a  s účinnosťou **od 1. januára 2013** d a ň z  n e h n u t e ľ n o s t i .

 (2) Základné ustanovenia o zdaňovaní pozemkov, stavieb a bytov sú uvedené v druhej časti zákona 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov, ktoré upravujú daňovníka dane z nehnuteľností, predmet dane z nehnuteľností, základ dane z nehnuteľností, základné ročné sadzby dane z nehnuteľností , ktoré môže obec týmto všeobecne záväzným nariadením zvýšiť alebo znížiť, oslobodenie vybraných druhov pozemkov a zníženie dane správcom dane, vznik a zánik daňovej povinnosti, povinnosť predkladania daňového priznania, vyrubenie dane a platenie dane.

## Čl. I

## D A Ň Z  P O Z E M K O V

**§ 2**

**Základ dane**

 (1) Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávnaté porasty je hodnota pozemku bez porastov určená vynásobením výmery pozemkov v m2 a hodnoty pôdy za 1m2 uvedenej v prílohe č. 1 zákona č. 582/ 2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

(V obci Lisková je 2100 obyvateľov.)

 (2) Základom dane z pozemkov pre lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku bez porastov určená vynásobením výmery pozemkov v m2 a hodnoty pozemku zistenej na 1 m2 podľa zákona č. 382/2004 Z.z. o znalcoch, tlmočníkoch a prekladateľoch a o zmene a doplnení niektorých zákonov a vyhlášky Ministerstva spravodlivosti SR č. 492/2004 Z.z. o stanovení všeobecnej hodnoty majetku v znení neskorších zmien a doplnkov.

Ak daňovník hodnotu pozemku nepreukáže znaleckým posudkom, hodnota pozemkov uvedených v tomto odseku je **0,100 €/m2** .

 (3) Základom dane z pozemkov pre pozemky druhu záhrada, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty pozemkov za 1m2 uvedenej v prílohe č. 2 zákona č. 582/2004 o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 3**

**Sadzba dane**

1. Ročná sadzba dane z pozemkov pre ornú pôdu, chmeľnice, vinice, ovocné sady a trvalé trávne porasty, lesné pozemky, na ktorých sú hospodárske lesy, rybníky s chovom rýb, za ostatné hospodársky využívané vodné plochy, záhrady a stavebné pozemky je 0,25%.

 2. Ročná sadzba dane z pozemkov pre zastavané plochy a nádvoria, ostatné plochy okrem stavebných pozemkov je 0,50 % .

## ČI. II

## D A Ň Z O  S T A V I E B

**§ 4**

**Sadzba dane**

1. Správca dane stanovuje, že ročná sadzba dane zo stavieb za každý aj začatý m2 zastavanej plochy je:

 a) **0,040 €** za stavby na bývanie a  drobné stavby, ktoré majú doplnkovú funkciu pre hlavnú stavbu .

b) **0,070 €** za stavby na pôdohospodársku produkciu, skleníky, stavby pre vodné hospodárstvo , stavby využívané na skladovanie vlastnej pôdohospodárskej produkcie vrátane stavieb na vlastnú administratívu.

 c) **0,200 €** za stavby rekreačných a záhradkárskych chát a domčekov na individuálnu rekreáciu .

 d) **0,200 €** za samostatne stojace garáže a samostatné stavby hromadných garáži a stavby určené alebo používané na tieto účely postavené mimo bytových domov.

e) **1,400 €** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu.

 f) **1,400 €** za stavby na ostatné podnikanie a na zárobkovú činnosť, skladovanie a na  administratívu súvisiacu s ostatným podnikaním a zárobkovou činnosťou.

 g) **1,400 €** za ostatné stavby neuvedené v písmenách a/ až f/.

2/ Pri viacpodlažných stavbách v časti obce umiestnenej severne od Váhu je príplatok za podlažie v sume **0,030 €** za každé ďalšie podlažie okrem prvého nadzemného podlažia.

## ČI. III

## D A Ň Z  B Y T O V

**§ 5**

**Sadzba dane**

Správca dane stanovuje, že ročná sadzba dane z bytov je **0,060 €** za každý aj začatý m2 podlahovej plochy bytu a nebytového priestoru.

## ČI. IV

**§ 6**

**Oslobodenie a zníženie dane**

 Správca dane ustanovuje, že poskytuje podľa § 17 ods. 2 a 3 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov:

1. - oslobodenie od dane z pozemkov na pozemky verejne prístupných parkov, priestorov a športovísk.
2. Od daní z nehnuteľnosti sú oslobodení dobrovoľníci, ktorí vykonávajú dobrovoľnícku činnosť podľa zákona 406/2011 Z.z. o dobrovoľníctve a o zmene a doplnení niektorých zákonov v platnom znení v prospech obce na podporu plnenia jej úloh.

3. zníženie dane

 - 50% z daňovej povinnosti na stavby na bývanie a byty vo vlastníctve občanov s ťažkým zdravotným postihnutím, držiteľa preukazu občana s ťažkým zdravotným postihnutím, alebo držiteľov preukazu občana s ťažkým zdravotným postihnutím s potrebou sprievodcu, ako aj prevažne alebo úplne bezvládnych občanov, ktoré slúžia na ich trvalé bývanie,

- 50% z daňovej povinnosti na stavby na bývanie a byty vo vlastníctve občanov starších ako 75 rokov, ktoré slúžia na ich trvalé bývanie.

 Žiadosť a doklady preukazujúce dôvody pre zníženie dane predloží daňovník správcovi dane najneskôr do 31. januára bežného zdaňovacieho obdobia. Správca dane poskytne jednému daňovníkovi len jeden druh zníženia dane, ktorý je výhodnejší pre daňovníka. Zníženie dane podľa tohto nariadenia sa neposkytne, ak daňovník má nedoplatky na dani z nehnuteľností, miestnych daniach a poplatku za komunálne odpady a drobné stavebné odpady, alebo ak sa zistí, že daňovník nemá priznanú niektorú z miestnych daní.

**ČI. V**

**§ 7**

**Vyrubovanie dane**

 Správca dane ustanovuje, že daň v úhrne nižšiu ako 2**,-** €nebude vyrubovať ani vyberať.

### ČI. VI

**§ 8**

**Platenie dane**

Vyrubená daň z nehnuteľnosti je splatná do 15 dní odo dňa nadobudnutia právoplatnosti rozhodnutia.

## ČI. VII

**§ 9**

**Záverečné ustanovenia**

1) Obecné zastupiteľstvo obce Lisková sa na tomto všeobecne záväznom nariadení o dani z nehnuteľností uznieslo dňa .decembra 2012 uznesením č.....

1. Všeobecne záväzné nariadenie nadobúda účinnosť dňa 1. 1. 2013.
2. Nadobudnutím účinnosti tohto VZN stráca účinnosť VZN č. 4/2011.

 Ing. Jozef Murina

 starosta obce